אצטדיון נינו

אצטדיון נינו הוא אצטדיון כדורגל הממוקם בקריית מלאכי ומשמש כמגרש הביתי של קבוצת מכבי עירוני קריית מלאכי. היסטוריה האצטדיון הוקם ב-1970 והחל לארח משחקים של קבוצת הכדורגל של הפועל, מכבי ובית"ר קריית מלאכי. בראשיתו היה מגרש אדמה ללא דשא וללא גדרות עם תלוליות עפר מסביב ועליהם ישבו הצופים. במשך השנים נשתל דשא והוקמו גדר סובבת ויציע בטון בחלקו המערבי. האצטדיון ממוקם במערב העיר ומכיל 1,000 מקומות ישיבה. 900 ביציע המרכזי ועוד 100 ביציע כבוד נייד. בחלקו הצפוני ממוקמים חדרי הלבשה, חדר שופטים וחדרי שירות נוספים. היציע המרכזי מורכב משני גושים המכילים 450 מקומות כל אחד. האצטדיון קרוי עם שם חנניה "נינו" וקנין, חבר הנהלת הקבוצה בעבר. בשנת 2010 עבר האצטדיון סבב שיפוצים בסכום של 10 מיליון ש"ח שכלל הנמכת הגדרות בקדמת היציע, התקנת כיסאות וחידוש חדרי ההלבשה. בנוסף נבנה מגרש אימונים מדשא סינתטי בצידו הדרומי גלריה קישורים חיצוניים אצטדיון נינו באתר ההתאחדות לכדורגל בישראל רועי אסרף, אצטדיון התקווה והמציאות, באתר גולר 18 בנובמבר 2010 הערות שוליים